— Даўно, яшчэ ў дзяцінстве, — чую ў адказ. — Ужо жывучы ў Мядзеле, 15 год працавала надомна ад Маладзечанскай фабрыкі мастацкіх вырабаў. Вышывала і крыжыкам, і гладдзю. Там вялікая творчасць не была патрэбна, бо выконвалі строга дадзенае заданне. Але было адно абавязковае патрабаванне: на адваротным баку вышыўкі не дапускалася ніводнага вузельчыка, а гэта, скажу вам, не так і проста.